சத்ததானம் (ஏழிடம்), முன்னாளில் அத்திரி, குச்சன், வசிட்டன், பிருகு, கௌதமர், காசிபர், அங்கிரா என்னும் முனிவர்கள் எழுவரும் இமயமலையில் தவத்தால் பிரமனைக் கண்டு, பேரறிவாளர் பெறுதற் குரிய முத்தியை அறிவாற் குறைந்தவரும் பெறுதற் குபாயம் யாதென வினாவினர்.

பிரமன் அதற்கு விடைபகர்வான்: தருமம் ஒன்றே இறைவன் திருவுள்ளத்தை மகிழ்வித்து முத்தியை நல்குவிக்கும். அது இருவகைப்படும். ஒன்று சிவதருமம் எனவும் மற்றொன்று பசு தருமம் எனப்படும். இவை முறையே சிவபுண்ணியம் பசு புண்ணியம் எனவும் கூறப்பெறும். உலக நல்வினையாகிய வேள்வி முதலியன தம்தம் பயன்களைக் கொடுத்து அழிந்துபோம். உணவு உண்ட அளவில் பசி தீர்ந்து பின் பசி உண்டாம். சிவ புண்ணியமோ பயனையும் கொடுக்கும் பின் மேன்மேற் செலவிற் கேதுவாய் அழியாது நின்று மெய்யறிவையும் விளைத்து முத்தியை நல்கும். எங்ஙனமெனின், அமிழ்தம் பிற உணவு போலன்றி உண்ட வழிப் பசி தீர்த்தலும் அல்லாமல் பின் பசி தோன்றாதவாறும் நிற்கும்.

அத்தகு சிவபுண்ணியம் ஆவன சிவலிங்கத்தைத் தாபித்துப் பூசித்தலும், சிவனடியாரை உண்டி முதலியவற்றால் உபசரித்தலும். இச் சிவபுண்ணியங்கள் இடவிசேடத்தால் சிவதலங்களிற் செய்வுழி ஏனைய இடத்தினும் பயன் கோடிஆகும். அத்தலங்களினும் மிக்க [[காஞ்சிபுரம்|காஞ்சியிற் செய்தால் பயன் எண்ணிலி கோடி ஆகும் எனத் தெருட்டினன்.

முனிவரர் [[பிரம்மா|நான்முகன்]] மொழிவழியே [[காஞ்சிபுரம்|காஞ்சியை]] நண்ணிச் சிவகங்கையில் முழுகித் திருவேகம்பரைத் தொழுது மஞ்சள் [[ஆறு|நதிக்கரையில்]] [[ஏழு|எழுவரும்]] தத்தம் பெயரால் [[சிவலிங்கம்]] நிறுவிப் போற்றுகையில் பெருமான் காட்சி தந்து ‘வைவச்சுத மனுவந்தரத்தில் நீவிர் ஏழ்முனி வரராமின், முடிவில் முத்தியையும் வழங்குவோம்’ [[ஏழு|ஏழிடங்களில்]] வணங்குவோர் வினைப் பிணிப்பின் நீங்கி இம்மை மறுமை இன்புடன் வீட்டினைத் தலைப்படுவர் என அருளி மறைந்தனர். இத்தலங்கள் சின்ன [[காஞ்சிபுரம்]] ([[விஷ்ணு]] [[காஞ்சிபுரம்]]) கண்ணப்பன் தெருப் புளியந் தோப்பிலுள்ளன (அக்காலப்படி).

= காஞ்சிபுரம் அங்கீராரீசர் கோயில் (அங்கீரசம்) = 

காஞ்சிபுரம் அங்கீராரீசர் கோயில் (அங்கீரசம்) எனப்படும் இது, [[காஞ்சிபுரம்|காஞ்சிபுரத்திலுள்ள]] [[சிவன்|சிவ]] [[சப்தஸ்தானம்|சப்தத்தான]] தலங்களில் முதலாவது தலமாகும். மற்றும் அங்கிரா முனிவர் தாபித்து வழிபட்டமையால் இத்தலம் அங்கீரசம் என பெயர்பெற்றது. மேலும், இத்தலம் பற்றிய குறிப்புகள் [[காஞ்சிப் புராணம்|காஞ்சிப் புராணத்தில்]] தனிப்படலமாகச் சொல்லப்பட்டு காணப்படுகின்றன.


இத்தலகளின் விளக்கங்கள்
தல வரலாறு
தல வரலாறு
அமைவிடம்